રાજ્ય સરકાર દ્વારા શાળામાં થતા શિક્ષણ કાર્યમાં નવીન પ્રવૃતિઓ, અવનવા પ્રયોગો અને શિક્ષણ ક્ષેત્રે કરેલા સુધારાની કદર રૂપે શિક્ષકોને પ્રતિભાશાળી એવોર્ડ અને પ્રમાણપત્ર આપવામાં આવે છે જેમાં લાખણી તાલુકાની અસાસણ પ્રાથમિક શાળાના આચાર્ય પંચાલ ચિંતનભાઈ વસંતભાઈને શાળામાં અસરકારક નેતૃત્વ, બાળકોની હાજરી માટેના પ્રયોગ, શાળાની ભૌતિક ખિલવણી અને ગુણવતાલક્ષી શિક્ષણ માટે તથા જેતડા પ્રાથમિક શાળામાં ફરજ બજાવતા પંચાલ મયૂરીબેન ચિંતનભાઈને પ્રજ્ઞા વર્ગમાં સુંદર કામગીરી અને શૈક્ષણિક સુધારા બદલ તેમજ મડાલ પ્રાથમિક શાળામાં ફરજ બજાવતા પટેલ તુષારભાઈ વી. ને બાળકોના અક્ષર સુધારણા માટે વિવિધ પ્રવૃતિઓ, હોંશિયાર બાળકો દ્વારા પ્રિય બાળકોને મદદરૂપ થવાની અવનવી પ્રયુક્તિઓ બદલ આ એવોર્ડ અને પ્રમાણપત્ર આપવામાં આવ્યું હતું.